ZAPISNIK

s 10. redovne sjednice

Općinskog vijeća Općine Ribnik

održane dana 25. kolovoza 2026. godine
Početak sjednice u 20.00 sati.

NAZOČNI VIJEĆNICI:   Janko Mus, Dolinar Nikola, Hadušek Damir, Davor Srakovčić, Dražen Jarnević
ODSUTNI VIJEĆNICI:       Jasmina Ropar, Kuzmić Nikola
OSTALI NAZOČNI: 
Dino Blažević, načelnik 

Snježana Zvonarić Hribljan, viši stručni suradni za ekonomske i 
opće poslove 

Zamjenik predsjednika Općinskog vijeća, Nikola  Dolinar, utvrdio je da je na sjednici prisutno 5 ( pet  ) vijećnika od ukupno 7 (sedam), da postoji kvorum za odlučivanje i da će sve odluke koje donese Općinsko vijeće Općine Ribnik biti pravovaljane.

Za 10. sjednicu Općinskog vijeća, dostavljeni su  sljedeći  materijali i sljedeći 

DNEVNI RED
1. Aktualni sat

2. Usvajanje Zapisnika s 9. SOV

3. Obavijest o prestanku mandata člana Općinskog vijeća i početku obnašanja dužnosti zamjenika člana Općinskog vijeća 

4. Verificiranje mandata člana Općinskog vijeća Općine Ribnik ( svečana prisega ) 

5. Prijedlog odluku o izmjenama i dopunama Odluke o izboru Odbora za izbor i imenovanje

6. Izbor predsjednika Općinskog vijeća Općine Ribnik

7. Izbor potpredsjednika Općinskog vijeća Općine Ribnik

8. Prijedlog pravilnika o provedbi postupka jednostavne nabave

9. Polugodišnje izvješće o radu Općinskog načelnika Općine Ribnik

10. Polugodišnje izvješće o izvršenju Proračuna Općine Ribnik za 2026. godinu

11. Prijedlog odluke o socijalnoj skrbi

12. Razno 

Dnevni red  dan je na glasanje te je usvojen jednoglasno, s 5 ( pet ) glasova  „ZA“ .

Ad.1.) Aktualni sat 
Načelnik Dino Blažević  izvjestio je viječnike o sastanku sa poduzetnicima iz Poslovne zone Ribnik, rekao je da će biti uklonjeni automobili koji već duže vrijeme stoje na parkingu i stvaraju vrlo ružnu sliku o cijeloj Općini. U daljnjem izlaganju osvrnuo se na izvede radove  na nerazvrstanim cestama, te je rekao da budući da će o svim projektima detaljnije izvijestiti u točci dnevnog reda Polugodišnje izvješće o radu Općinskog načelnika.
Ad.2.) Usvajanje zapisnika sa 9. sjednice općinskog vijeća.

Zamjenik predsjednice Općinskog vijeća Nikola Dolinar dao je na usvajanje Zapisnik s 9. sjednice Općinskog vijeća Općine Ribnik. Primjedbi na zapisnik nije bilo, pristupilo se glasanju te je Zapisnik s 9. Sjednice Općinskog vijeća Općine Ribnik usvojen jednoglasno s 5 ( pet ) glasova  ZA.

Ad.3.) Obavijest o prestanku mandata člana Općinskog vijeća i početku obnašanja dužnosti zamjenika člana Općinskog vijeća
Zamjenik predsjednice Općinskog vijeća Nikola Dolinar  izvijestio je vijećnike da je dana 17. kolovoza 2026. godine vijećnica i predsjednica Općinskog vijeća Jelena Dolinar podnijela pisanu ostavku na dužnost člana Općinskog vijeća, te je 17. kolovoza 2026. godine prestao mandat, sukladno članku 80. Zakon o lokalnim izborima, kojim je propisano da mandat člana predstavničkog tijela prestaje danom dostave pisane ostavke.
Člana predstavničkog tijela izabranog na kandidacijskoj listi grupe birača zamjenjuje prvi sljedeći neizabrani kandidat s liste, te je uvidom u listu Mandatna komisija  utvrdila da je prvi sljedeći neizabrani kandidat s kandidacijske liste grupe birača Nikola Kuzmić .
Sukladno članku 81. istog Zakona, dužnost člana Općinskog vijeća započinje obnašati zamjenik člana Nikola Kuzmić s kandidacijske liste grupe birača.

Općinsko vijeće primilo je na znanje navedenu obavijest.

Ad.4.) Verificiranje mandata člana Općinskog vijeća Općine Ribnik

Mandatna komisija predložila je Općinskom vijeću da se verificira mandat zamjeniku člana Općinskog vijeća Općine Ribnik Nikoli Kuzmiću.

Općinsko vijeće primilo je na znanje Izvješće Mandatne komisije te jednoglasno donijelo Zaključak o verifikaciji mandata člana Općinskog vijeća. Utvrđuje se da mandat člana Općinskog vijeća Općine Ribnik Nikoli Kuzmiću započinje danom verifikacije, odnosno 25. kolovoza 2026. godine.

Nakon verifikacije mandata, novoizabrani član Općinskog vijeća dao je prisegu te je započeo s obnašanjem vijećničke dužnosti.

Ad.5.) Usvajanje  Odluke o izmjenama i dopunama Odluke o izboru Odbora za izbor i imenovanje
Zamjenik predsjednice Općinskog vijeća Nikola Dolinar  izvijestio je vijećnike da  je dosadašnja vijećnica Jelena Dolinar bila članica Odbora za izbor i imenovanje, te budući da je podnijela ostavku na mjesto člana Općinskog vijeća Općine Ribnik, a ujedno i presjednika vijeća Općine Ribnik te u svim tijelima i odborima u koje je imenovana,  potrebno je  imenovati novog člana u  Odbor za izbor i imenovanje. 
Nakon kraće rasprave u Odbor za izbor i imenovanje izabrani su: 

1) Nikola Dolinar, za predsjednika

2) Damir Hadušek, za člana

3) Davor Srakovčić, za člana.

Pristupilo se glasanju i Odluka o izmjenama i dopunama Odluke o izboru Odbora za izbor i imenovanje, usvojena je jednoglasno s 5 ( pet ) glasova ZA.

Ad.6.) Izbor predsjednika Općinskog vijeća Općine Ribnik

Zamjenik predsjednice Općinskog vijeća Nikola Dolinar još je jednom pojasnio   da  budući da je dosadašnja vijećnica Jelena Dolinar bila  predsjednica Općinskog vijeća, te budući da je podnijela ostavku na mjesto člana Općinskog vijeća Općine Ribnik, a ujedno i presjednika vijeća Općine Ribnik te u svim tijelima i odborima u koje je imenovana,  potrebno je  izabrati novog predsjednika Općinskog vijeća Općine Ribnik. 
Za predsjednika je predložen Nikola Dolinar.

Općinsko vijeće je jednoglasno sa 5 ( pet )  glasova ZA izabralo Nikolu Dolinar  za predsjednika Općinskog vijeća.

Ad.7.) Izbor potpredsjednika Općinskog vijeća Općine Ribnik

Predsjedavajući je izvijestio da je dosadašnji potpredsjednik Općinskog vijeća Nikola Dolinar imenovan za predsjednika Općinskog vijeća, te je stoga potrebno imenovati novog potpredsjednika.

Za potpredsjednika je predložen Janko Mus.

Općinsko vijeće je jednoglasno sa 5 ( pet )  glasova ZA izabralo Janka Mus  za potpredsjednika Općinskog vijeća.

Ad.8.) Usvajanje Pravilnika o provedbi postupka jednostavne nabave
Snježana Zvonarić Hribljan pojasnila je točku dnevnog reda, rekla je kako se zbog izmjena Zakon o javnoj nabavi svi javni naručitelji moraju uskladiti Pravilnik o provedbi postupka jednostavne nabave, te  kako se Pravilnikom o provedbi postupaka jednostavne nabave uređuju pravila, uvjeti i postupci provedbe jednostavne nabave koji prethode stvaranju ugovornog odnosa za nabavu robe, radova i/ili usluga, procijenjene vrijednosti do 50.000,00 eura (bez PDV-a) za nabavu roba i usluga, odnosno 100.000,00 eura (bez PDV-a) za nabavu radova za koje sukladno odredbama ZJN 2016 ne postoji obveza provedbe postupaka javne nabave. Pravilnikom se također uređuje  način planiranja i provedba postupaka jednostavne nabave, sudionici u postupku, pravila postupanja naručitelja, način komunikacije s gospodarskim subjektima,  pravila o prepoznavanju i uklanjanju sukoba, osiguravanje pravne zaštite putem prigovora te dokumentiranje i čuvanje dokumentacije o  provedenim postupcima.
Rasprave po ovoj točci nije bilo, pristupilo se glasanju, te je te je Pravilnik o provedbi postupka jednostavne nabave  usvojen  jednoglasno s 5  ( pet ) glasova ZA.

Ad.9.) Usvajanje Polugodišnjeg  izvješća o radu Općinskog načelnika za razdoblje od 01.01.-30.06.2026

Načelnik Dino Blažević podnio je Polugodišnje  izvješće o radu Općinskog načelnika za razdoblje od 01.01.-30.06.2026. 

Prilikom podnošenja izvješća upoznao je viječnike  sa radovima koji su odrađeni za objektima i uređajima komunalne infrastrukture, kao i sa projektima za koje je ugovoreno financiranje od strane Ministarstava i Karlovačke županije. Nakon kraće rasprave i nakon što je načelnik odgovorio na sva pitanja viječnika, Općinsko vijeće Općine Ribnik,  Polugodišnje  izvješće o radu Općinskog načelnika za razdoblje od 01.01.-30.06.2026. godinu,  usvojeno je jednoglasno s 5 ( pet )  glasova ZA.

Ad.10 . ) Usvajanje Polugodišnjeg izvješća o izvršenju Proračuna Općine Ribnik za  2026. godinu.
Snježana Zvonarić Hribljan u svom izješčivanju o točki dnevnog reda,  navela je  da su u izvještajnom razdoblju ostvareni ukupni prihodi u iznosu od 166.450,01 €, što u odnosu na plan predstavlja izvršenje  od 23.70 %, dok u usporedbi s istim razdobljem prošle godine predstavlja 86,26 % izvršenja. Ukupni rashodi ostvareni su   u iznosu od 113.789,23 €  što je 17,69 % ostvarenje u odnosu na planirano. U usporedbi  s istim razdobljem prošle godine ostvarenje iznosi 81,64 % . Također je navela  da je  višak prihoda Proračuna Općine Ribnik  ostvaren u prvoj polovini 2026. godine, iznosi 52.660,78  EUR, dok  preneseni manjak prihoda iz prethodne godine  iznosi 58.986,90  EUR, te ukupni manjak prihoda i primitaka na dan 30.06.2026. godine iznosi 

-6.233,81 EUR.
Nakon kraće rasprave, pristupilo se glasanju i  Polugodišnje izvješće o izvršenju Proračuna Općine Ribnik za  2026. godinu usvojeno je jednoglasno s 5 ( pet ) glasova ZA.
Ad.11.) Usvajanje Odluke o socijalnoj skrbi 
Snježana Zvonarić Hribljan obrazložila je Odluku o socijalnoj skrbi, istaknula je da se Odlukom utvrđuju prava iz socijalne skrbi a to su : jednokratna novčana naknada za opremu novorođenog djeteta, naknada za troškove stanovanja, pomoć u troškovima ukopa, prigodne  pomoći za blagdane kao i stali oblici pomoći. Rasprave po ovoj točci nije bilo. 

Pristupilo se glasnju i Odluka o socijalnoj skrbi usvojena je jednoglasno  s 5  ( pet ) glasova ZA. 
Ad.12.) Razno 
Budući da drugih točaka dnevnog reda nije bilo, predsjedavajući Nikola Dolinar  zahvalio se vijećnicima na  sudjelovanju u radu sjednice, te je rad sjednice završen u  21.20  sati. 
Da je zapisnik s 10. sjednice Općinskog vijeća Općine Ribnik vjeran originalu, potpisuje i ovjerava:

ZAPISNIČAR:


                          PREDSJEDNIK OPĆINSKOG VIJEĆA: 
Snježana Zvonarić Hribljan



 
          Nikola  Dolinar 

